Καυτερά, αφρικανικά παϊδάκια κοτόπουλου «πέρι-πέρι»
Αντέχετε τα καυτερά; Αν ναι, αυτή η αφρικάνικη συνταγή θα γίνει από τις αγαπημένες σας. Παϊδάκια κοτόπουλου ιδιαίτερα αρωματικά, που θα συνοδέψετε με έξτρα πικάντικη σάλτσα καυτερής πιπεριάς.
1 κοτόπουλο περίπου 1.200 γρ., κομμένο σε παϊδάκια από τον κρεοπώλη μας, 2 κουτ. σούπας πάπρικα γλυκιά, 2 κουτ. σούπας καπνιστή πάπρικα, 1 κουτ. σούπας κουρκουμάς, 5 μικρές καυτερές πιπεριές, ξερές, καλά κοπανισμένες (ή όσο καυτερό μας αρέσει) ή 1 1/2 κουτ. γλυκού καυτερή πάπρικα, 1 μικρό ξερό κρεμμύδι, κομμένο στα 4, 2 σκελίδες σκόρδου, 1 ώριμη ντομάτα, ξεφλουδισμένη και κομμένη σε 4 κομμάτια, 3 κουτ. σούπας τριμμένο φρέσκο τζίντζερ, 180 ml χυμός λεμονιού, 120 ml ελαιόλαδο, αλάτι, φρεσκοτριμμένο πιπέρι, η μισή ποσότητα μαρινάδας, 1 1⁄2 κουτ. σούπας καστανή ζάχαρη, κρυσταλλική, 2 κουτ. σούπας φρέσκα φύλλα θυμαριού, ψιλοκομμένα, 1 κουτ. σούπας μέλι, 1 κουτ. σούπας από τη σάλτσα «πέρι-πέρι»
Για να φτιάξουμε τα καυτερά, αφρικανικά παϊδάκια κοτόπουλου «πέρι-πέρι», ξεκινάμε χτυπώντας όλα τα υλικά για τη μαρινάδα στον πολυκόφτη για περίπου 2 λεπτά, μέχρι να σχηματιστεί ένα λείο μείγμα.Αδειάζουμε τη μισή ποσότητα σε βαθύ μπολ (την υπόλοιπη την κρατάμε για τη σάλτσα), ρίχνουμε το κοτόπουλο και το ανακατεύουμε καλά με τα χέρια μας, μέχρι να καλυφθεί καλά. Το καλύπτουμε με μεμβράνη και το αφήνουμε στο ψυγείο για περίπου 3 ώρες, να μαριναριστεί.Σε μια μικρή κατσαρόλα ανακατεύουμε τη μαρινάδα που είχαμε κρατήσει στην άκρη με τη ζάχαρη και το θυμάρι και σιγοβράζουμε σε χαμηλή φωτιά για περίπου 15-20 λεπτά, με κλειστό το καπάκι, μέχρι να δέσει ελαφρώς. Αποσύρουμε και αφήνουμε να κρυώσει. Αδειάζουμε σε μπολ σερβιρίσματος.Βγάζουμε το κοτόπουλο από τη μαρινάδα και, χωρίς να το στεγνώσουμε, το βάζουμε σε καλά λαδωμένη σχάρα.Ψήνουμε στα κάρβουνα ή σε ψησταριά υγραερίου σε μέτρια προς δυνατή φωτιά και σε καλά λαδωμένη σχάρα, για περίπου 20 λεπτά συνολικά, γυρίζοντάς τα κάθε 4-5 λεπτά.Σε ένα μικρό μπολ ανακατεύουμε το μέλι με 1 κουτ. σούπας από τη σάλτσα «πέρι-πέρι» και πριν από το τελευταίο γύρισμα αλείφουμε τα παϊδάκια και από τις δύο πλευρές.
Κοτόπουλο